Patriootti (sarjakuvahahmo)

Patriootti () on Marvel-kustantamon sarjakuvissa nimitys useille fiktiivisille hahmoille. Tunnetuin on Marvelin sarjakuvien kulta-ajan hahmo Jeffrey Mace. Modernit sarjakuvat esittelivät kaksi uutta Patrioottia: Eli Bradleyn ja Rayshaun Lucasin.

Hahmon fiktiivinen historia
Jeffrey Mace

Alkuperäinen Patriootti, Jeffrey Mace, teki ensiesiintymisensä lehden The Human Torch numerossa 4 vuonna 1941.Grand Comics Database: The Human Torch #4. Arkistoitu Hän on oli alun perin toimittaja, joka ryhtyi itsekin sankariksi nähtyään Kapteeni Amerikan toiminnassa. Myöhemmin hän liittyi toisen maailmansodan aikaiseen supersankariryhmään Vapauden Legioona. Macesta itsestään tuli myöhemmin kolmas Kapteeni Amerikka.

Eli Bradley
Toinen Patriootti, Elijah ”Eli” Bradley, teki ensiesiintymisensä in Young Avengers -lehden ensimmäisessä numerossa huhtikuussa 2005. Hän on Isaiah Bradleyn tyttärenpoika. Isaiah sai omat voimansa alkuperäisissä supersotilasseerumikokeissa ennen kuin Steve Rogersista tuli Kapteeni Amerikka. Elin äiti syntyi kuitenkin jo ennen kokeita, joten Eli ei perinyt isoisänsä voimia.

Kun Rautapoika yritti koota Kostajien uutta sukupolvea, hän tuli etsimään Isaiah’n poikaa ja Elin enoa Josiah Bradleyä. Josiah oli kuitenkin ollut kateissa kuukausia ja värväsi sen sijaan Elin, joka valehteli saaneensa isoisältään supervoimat verensiirron kautta. Eli hankki itselleen voimat laittomalla huumeella nimeltä MGH (Mutant Growth Hormone). Eli oli yksi Nuorten Kostajien perustajajäsenistä ja suunnitteli asunsa muistuttamaan pukua, jota hänen isoisänsä käytti esiintyessään Kapteeni Amerikkana. Hänellä oli kilpailevat välit Kate Bishopiin, uuteen Haukansilmään, joka kuitenkin antoi hänelle Kapteeni Amerikan alkuperäisen kilven.

Kun totuus Elin voimista paljastui, hän erosi ryhmästä. Hän kuitenkin palasi, kun superskrulli Kl’rt kidnappasi Hulkkion ja muut Nuoret Kostajat pitivät juuri häntä parhaana henkilönä johtamaan heitä. Myöhemmin häneen erään kriin isku, joka oli tarkoitettu Kapteeni Amerikalle. Hän sai sairaalassa isoisältään verensiirron, josta hän sai pysyvät voimat.Young Avengers #11–12.

Rayshaun Lucas
Kolmas Patriootti, Rayshaun ”Shaun” Lucas, esiintyi sarjakuvatarinassa Salainen imperiumi vuonna 2017. Hän asui Brooklynissä äitinsä kanssa ja ihaili suuresti Sam Wilsonia. Kun Raivo oli joutunut väärin syyttein Keane-yhtiöiden yksityisen turvayhtiö Americopsin pahoinpitelemäksi, Shaun liittyi New Yorkissa riehuviin mellakoitsijoihin Raivon pukua muistuttava naamio kasvoillaan.Captain America: Sam Wilson #21.

Sam Wilsonin luovuttua Kapteeni Amerikan tittelistä, Shaun suunnitteli naamionsa uudestaan ja suunnitteli oman versionsa Patriootin asusta. Musta Leski löytää hänen piirustuksensa ja salaisessa Hydraa vastustavien kapinallisten tukikohdassa pyytää Riri Williamsin avustustajana toimivaa Tony Starkia muistuttavaa tekoälyä suunnittelemaan niiden pohjalta oikean Patriootin puvun. Tony Stark -tekoäly soittaa myöhemmin Rayshaunille sen jälkeen, kun tämä oli epäonnistunut estämään kiusaajia viemästä erään tytön iPadiä. Hän antaa tälle puvun ja kouluttaa häntä apunaan tekoälyversio Mustasta Leskestä. Rayshaun kohtaa kiusaajat uudelleen ja palauttaa iPadin tytölle. Miles Morales ja Joaquin Torres tarjoavat myöhemmin Rayshaunille mahdollisuutta liittyä heidän omaan supersankariryhmäänsä.Secret Empire: Brave New World #2

 Patriootti muissa medioissa 
 Marvel Cinematic Universe 
Jeffrey Mace esiintyi S.H.I.E.L.D. Agenttien neljännellä tuotantokaudella, näyttelijänään Jason O’Mara. Hän oli entinen journalisti, josta tehtiin S.H.I.E.L.D.:n uusi johtaja, kun järjestöstä tuli kolmannen tuotantokauden tapahtumien jälkeen laillinen. Siviileille väitettiin, että Mace oli epäinhimillinen, mutta oikeasti hänen yli-inhimilliset voimat ja kestävyys olivat peräisin prikaattikenraali Glenn Talbotin antamasta seerumista, joka oli paranneltu versio Calvin Zabon kehittämästä sellaisesta. Seerumi kuitenkin heikensi hänen sydäntään jokaisen käytön jälkeen. Joutuessaan myöhemmin vangituksi virtuaalitodellisuus Viitekehykseen, hän eli siellä siinä uskossa, että oli oikea epäinhimillinen ja johti siellä S.H.I.E.L.D.:n kapinaa maailman valloittanutta Hydraa vastaan. Mace uhraa itsensä pelastaakseen Phil Coulsonin tiimin ja epäinhimilliset, jolloin hänen oikea kehonsa kuolee myös.
Eli Bradley esiintyi Disney+-sarjassa The Falcon and the Winter Soldier (2021), näyttelijänään Elijah Richarson. Tämä versio hahmosta esitettiin teini-ikäisenä poikana, joka asui Baltimoressa isoisänsä Isaiah’n luona.

 Marvel Rising 
Rayshaun Lucas esiintyy animaatioelokuvassa Marvel Rising: Secret Warriors ja muutamissa lyhyemmissä Marvel Rising -animaatioissa, ääninäyttelijänään Kamil McFadden.

 Lähteet 

Luokka:Marvel-universumin supersankarit